2005D0923 — SL — 02.12.2005 — 000.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ▼C1 SKLEP SVETA z dne 2. decembra 2005 o podpisu Protokola „varstvo tal“, Protokola „energija“ in Protokola „turizem“ k Alpski konvenciji v imenu Evropske skupnosti (2005/923/CE) ▼B (UL L 337, 22.12.2005, p.27)





popravljena z:









▼B

▼C1

SKLEP SVETA

z dne 2. decembra 2005

o podpisu Protokola „varstvo tal“, Protokola „energija“ in Protokola „turizem“ k Alpski konvenciji v imenu Evropske skupnosti

(2005/923/CE)







SVET EVROPSKE UNIJE JE – ob upoštevanju Pogodbe o ustanovitvi Evropske skupnosti ter zlasti člena 175(1) v povezavi s prvim stavkom prvega pododstavka člena 300(2) Pogodbe, ob upoštevanju predloga Komisije, ob upoštevanju naslednjega: (1) Konvencija o varstvu Alp (Alpska konvencija) je bila sklenjena v imenu Evropske skupnosti s Sklepom 96/191/ES ( 1 ). (2) Protokol „varstvo tal“, Protokol „energija“ in Protokol „turizem“ so pomemben korak pri izvajanju Alpske konvencije, Skupnost pa je zavezana ciljem te konvencije. (3) Čezmejni gospodarski, socialni in ekološki problemi Alp ostajajo velik izziv, s katerim se je potrebno spoprijeti na tem zelo občutljivem območju. (4) Politike Skupnosti, še posebej na prednostnih področjih Šestega okoljskega akcijskega programa Skupnosti ( 2 ) je na območju Alp treba pospešiti in okrepiti. (5) Te protokole bi bilo treba podpisati in priložene izjave bi bilo treba odobriti – ob upoštevanju naslednjega: SKLENIL:







Člen 1

Podpis Protokola „varstvo tal“, Protokola „energija“ in Protokola „turizem“ se odobri v imenu Skupnosti, s pridržkom njihove sklenitve.

Besedilo protokolov in spremljajočih izjav je priloženo temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis protokolov iz člena 1 v imenu Skupnosti, s pridržkom njihove sklenitve, ter da deponira spremljajoče izjave.









IZJAVE EVROPSKE SKUPNOSTI









Izjava Evropske skupnosti o členu 12(3) Protokola „varstvo tal“ k Alpski konvenciji

Evropska poudarja, da bi bilo člen 12(3) Protokola „varstvo tal“ treba razlagati v skladu z obstoječo zakonodajo ES in še posebej z Direktivo Sveta 86/278/EGS z dne 12. junija 1986 o varstvu okolja, zlasti tal, kadar se blato iz čistilnih naprav uporablja v kmetijstvu ( 3 ). Evropska skupnost meni, da ima blato lahko koristne agronomske lastnosti in se lahko uporablja v kmetijstvu pod pogojem, da je uporaba pravilna. Uporaba blata ne sme ogrožati kakovosti tal in kmetijskih proizvodov, kakor je navedeno v uvodni izjavi 7 te direktive, niti imeti škodljivih učinkov za človeka (neposrednih ali posrednih posledic za zdravje ljudi), živali, rastline in okolje, kakor je navedeno v uvodni izjavi 5 in členu 1 navedene direktive. Blato se lahko uporablja v primerih, ko koristi zemlji, ali za gnojenje pridelka in rastlin.









Izjava Evropske skupnosti o členu 17(2) Protokola „varstvo tal“ k Alpski konvenciji

Člen 17(2) Protokola „varstvo tal“ je treba razlagati v skladu z zakonodajo ES na način, ki bo zagotavljal izdelavo načrtov za ravnanje z odpadki pri predobdelavi, obdelavi in odlaganju odpadkov in preostalih odpadnih snovi ter njihovo izvajanje, da bi tako preprečili onesnaževanje tal in zagotovili združljivost ne samo z okoljem, temveč tudi z zdravjem ljudi.









Izjava Evropske skupnosti o členih 19(2) in 21(2) Protokola „varstvo tal“ k Alpski konvenciji

Kar zadeva člen 19(2) in člen 21(2) Protokola „varstvo tal“ bi moral biti skupni sistem opazovanja, kjer je to ustrezno, združljiv z Globalnim sistemom sistemov za opazovanje zemlje (GEOSS) in upoštevati podatkovno bazo, ki so jo vzpostavile države članice v skladu z zakonodajo ES v zvezi z opazovanjem, zbiranjem podatkov in meta podatki.









Izjava o pridržku Evropske skupnosti v zvezi s členom 9 Protokola „energija“ k Alpski konvenciji

Člen 9 Protokola „energija“ obravnava vprašanja povezana z jedrsko energijo. Kar zadeva Evropsko skupnost, določa zahteve iz člena 9 Pogodba o ustanovitvi skupnosti za atomsko energijo (EURATOM). Sklep, s katerim je bila ratificirana Alpska konvencija, ne temelji na Pogodbi EUROATOM, temveč samo na Pogodbi ES. Sklep o pooblastilu za podpis Protokola bo imel isto pravno podlago. Tako člen 9 Protokola „energija“ Evropske skupnosti ne bo zavezoval, ko bo Protokol začel veljati za Skupnost.